Fairly Odd Parents

***Fairly OddParents*** er en amerikansk animasjonsserie produsert av Nickelodeon og blir sendt på Nickelodeon og Nicktoons i Norge (Tidligere også Disney Channel). Serien hadde sin debut i Norge på åtte separat solgte DVD-plater som inneholdt 10 episoder på hver. Den ble senere plukket opp av Disney Channel, som kjøpte sesong 1-4 av serien. Tre år senere gjorde serien sin entre på hjemkanalen Nickelodeon, som sender sesong 5-10. Sesong 1, og 2 er tilgjengelige på Netflix i Norge.

## Handling
Serien handler om en gutt som heter Timmy Turner. Han har hatt en svært miserabel barndom på grunn av uansvarlige foreldre og deres konstante uvitenhet om at Vicky, barnevakten de leier inn, stadig finner nye metoder å torturere Timmy på når de er alene.

Plutselig en dag får han to alvegud-foreldre med navn Cosmo og Wanda. De opptrer som fosterforeldre og oppfyller alt Timmy ønsker, noe som skaper flere problemer enn det løser. Hvis et menneske uten en alvegudsforelder får vite at de finnes og dette skyldes barnet som har de, blir de tatt ifra barnet av myndighetene i alveforeningen og slettet hukommelsen på.

## Rollefigurer
* **Timothy** «**Timmy**» **Turner**
En 10 år gammel gutt med rosa caps, utstående fortenner som andre barn ofte plager ham for, og går ofte med skjorte og blå bukser. Han har en ubegrenset fantasi som han bruker til å ønske seg ting fra alvegud-foreldrene. Som regel med uforutsigbare og katastrofale resultater. Interessene hans inkluderer tegneserier, videospill og sport. Under en tidsreise kommer Timmy ved et uhell tilbake den dagen foreldrene hans flyttet inn i hjemmet deres. Timmy var ikke født på det tidspunktet, men foreldrene hans trodde at de kom til å få en jente - derav den rosa capsen hans.

* **Cosmo og Wanda**
Cosmo og Wanda er Timmys magiske gudforeldre, et ektepar som kommer fra alveverdenen. Cosmo er en ubetenksom dott, og Wanda er en snusfornuftig hønemor. Men begge to har nesten ubegrensete magiske evner. De var tidligere faddere til blant andre Denzel Crocker, Tina Turner og andre historiske og moderne skikkelser - deriblant Benjamin Franklin. For å unngå å bli oppdaget av andre mennesker enn Timmy, forkler de seg ofte som dyr eller livløse gjenstander. Når de ikke er aktive, lever de som gullfisk i en bolle på Timmys rom.

* **Herr og fru Turner**
Herr og fru Turner er Timmys foreldre. De er snille, men veldig lettlurte og ofte mer opptatt av seg selv og sitt enn av sønnen sin. Fornavnene deres blir ikke nevnt i episodene, men de blir kalt mammaen og pappaen til Timmy Turner.

* **Vicky**
Vicky er Timmys onde barnevakt. Plagene og ydmykelsene hun utsetter ham for, er en viktig grunn til at Timmy fikk alvegud-foreldre. Hun er ofte frekk, egoistisk og grådig. Hun har bare noen få venner, og liker å torturere barn, se på TV og gjøre livet vanskelig for andre - spesielt for Timmy. Hun bor sammen med moren sin, faren sin og sin yngre søster Tootie. Hun har møtt Cosmo og Wanda ved en rekke anledninger, men tror ikke på dem.

* **Chester McBadbat**
Chester er Timmys ene bestevenn. Det mest markante med han er de digre tannreguleringene. Faren hans er kjent som tidenes dårligste profesjonelle baseball-spiller. Han er veldig uselvisk, og bruker sin magi i forsøk på å forbedre andres liv - selv om dette vanligvis fører til katastrofe. Han har fregner, grønne øyne og blondt hår.

* **A.J.**
A.J. er Timmys andre bestevenn. Han er den smarteste gutten på skolen, og legger ikke skjul på det.

* **Trixie Tang **
Skolens mest populære jente, som Timmy er forelsket i.

* **Veronica Star ** 
Trixies venninne, som nærmest forsøker å *bli* Trixie. Hemmelig forelsket i Timmy, men er ikke helt mentalt stabil.

* **Chloe Carmichael**
Chloe Carmichael er Timmys nabo. Selv om Chloe og Timmy i begynnelsen ikke kommer overens, ender de opp med å bli gode enner. 

* **Denzel Q. Crocker**
Denzel er Timmys ufyselige lærer. Han er en av de viktigste antagonistene i serien. Han mistenker at Timmy har alvegud-foreldre, og prøver desperat å skaffe bevis for at alver eksisterer. Han bruker enormt mye penger på kostbart utstyr og utfører forseggjorte eksperimenter i håp om å bevise at Cosmo og Wanda er alvegud-foreldre. Han er også villig til å gjøre svært farlige og umoralske ting for å bekrefte dette. Han har pukkelrygg, øre i nakken og han bor hos sin egen mamma, Dolores Crocker. Faren hans har aldri blitt sett eller nevnt i serien..

* **Kevin Crocker**
Kevin Crocker er nevøen til Mr. Crocker, som er sønn av hans halv-søster. Han er fysisk identisk med onkelen sin, og onkelen hans forsøker ofte å lære ham opp til å følge i sine fotspor.

* **Jorgen von Strangle**
Jorgen er alveverdenens strenge inspektør og oppsynsmann. Han er mye større og mer muskuløs enn vanlige alver, og snakker med en østerriksk aksent - en tydelig referanse til Arnold Schwarzenegger. Han er ofte sadistisk, noe som påvirker hans muligheter til å få nye venner - foruten Cosmo og Wanda. Selv om Jorgen er kjent som den tøffeste feen i Fairy World, blir han sett flere ganger å gråte foran Cosmo og Wanda.

* **Francis**
Skolens bølle som liker å gi Timmy bank.

* **Mark Chang**
Ekkelt romvesen som er prins på planeten Yugopotamia. Han blir forelsket i Vicky.

## Norske stemmer
* Lena Meieran som Timmy Turner (Tiril Heide-Steen i sesong 9-10)
* Gaute Boris Skjegstad som Cosmo
* Helge Winther-Larsen som Herr Turner
* Helge Winther-Larsen som Denzel Crocker (Henrik Horge i sesong 9-10)
* Christin Borge som Fru Turner
* Marianne Westby som Vicky
* Unn Vibeke Hol som Wanda
* Simen Sand som Doug Dimmadome
* Hanne Dancke Arnesen som Trixie
* Magnus Skjegstad
* Trond Teigen
* Rune Bendiksen
* Christoffer Staib
* Geir Rebbestad
* Jon Bjørnstad
* Preben Olram
* Siv Klynderud
* Tommy Karlsen Sandum

## Liste over episoder

## Referanser


## Eksterne lenker
*